cyanic-selkie/wikianc huggingface dataset:
চিন্তামণি নাগেশ রামচন্দ্র রাও
বিতর্ক
রাও-এর সহ-লিখিত নিবন্ধগুলিতে চুরির উদাহরণের আরও অভিযোগ করা হয়েছে। এস. ভেঙ্কটপ্রসাদ ভাট এবং কৃপানিধির সাথে রচিত, ফলিত পদার্থবিদ্যা এক্সপ্রেস -এ সৌর কোষের উপর ন্যানো পার্টিকেলের প্রভাব সম্পর্কে রাও-এর ২০১০ সালের গবেষণা পত্রে ম্যাথিউ ইত্যাদি গবেষকের ২০০৮ সালে লেখা অ্যাপ্লায়েড ফিজিক্স লেটারস -এ প্রকাশিত গবেষণাপত্রটির লেখার মতো পাঠ্য রয়েছে, সেটিকে উদ্ধৃত করাও হয়নি। রাও ২০১১ সালের ঘটনার উল্লেখ করে বলেছিলেন যে "[যদি] আমি আমার সারা জীবনে কখনও একটি ধারণা বা ফলাফল চুরি করে থাকি, (তাহলে) আমাকে ফাঁসি দিন।" কিন্তু রাও-এর নিবন্ধে ম্যাথিউ ইত্যাদি গবেষকের অনুরূপ অধ্যয়ন এবং নকল করা পরিসংখ্যান রয়েছে। চিতারা, নিধি লাল এবং কৃপানিধির সঙ্গে তাঁর লেখা ২০১১ সালের জার্নাল অফ লুমিনেসেন্সের একটি নিবন্ধে, ২০টি এমন বাক্য রয়েছে যেগুলির জন্য কৃতজ্ঞতা স্বীকার করা হয়নি। সেগুলি ইটস্কোস ইত্যাদি গবেষকের ন্যানোটেকনোলজি পত্রিকায় (জুন ২০০৯ সংখ্যা) প্রকাশিত নিবন্ধ এবং হেলিওটিস ইত্যাদি গবেষকের অ্যাডভান্সড মেটেরিয়াল (জানুয়ারি ২০০৬ সংখ্যা) পত্রিকায় প্রকাশিত নিবন্ধগুলি থেকে অনুলিপি করা বলে মনে করা হয়। চিতারা এবং কৃপানিধির সাথে লেখা ন্যানোটেকনোলজির আরেকটি নিবন্ধে হুয়াং ইত্যাদির মতো গবেষকের ১৯৯৫ সালের অ্যাপ্লায়েড ফিজিক্স লেটারস-এর নিবন্ধ থেকে ছয়টি লাইন ব্যবহার করা হয়েছে। ''
বিতর্ক সত্ত্বেও রাওকে ভারত সরকার ভারতরত্ন প্রদান করেছিল এবং তিনি জওহরলাল নেহেরু সেন্টার ফর অ্যাডভান্সড সায়েন্টিফিক রিসার্চ (জেএনসিএএসআর)-এর অধ্যাপক হিসেবে সক্রিয় ছিলেন। ২০১৩ সালের ডিসেম্বরে, দুই ভাই-বোন দ্বাদশ শ্রেণীর ছাত্র আদিত্য ঠাকুর এবং আইনের ছাত্রী তনয়া ঠাকুর রাও-এর ভারতরত্ন প্রাপ্তিকে চ্যালেঞ্জ করার জন্য এলাহাবাদ হাইকোর্ট, লখনউ বেঞ্চে একটি জনস্বার্থ মামলা দায়ের করেন। তাঁরা দাবি করেছিলেন যে "চুরির প্রমাণিত মামলা সহ একজন বিজ্ঞানীকে সর্বোচ্চ বেসামরিক পুরস্কার প্রদান করা ঠিক নয়।" কিন্তু আদালত তাঁদের আবেদন নাকচ করে সেটিকে "প্রচার পাওয়ার জন্য আবেদন দাখিল করা" বলে রায় দেয়। ২০১৫ সালে পুরস্কার প্রত্যাহার করার জন্য আরেকটি আবেদন করা হয়েছিল, কিন্তু কেন্দ্রীয় তথ্য কমিশন আবেদনটি খারিজ করে দেয়।
২০১৩ সালের ১৭ই নভেম্বর, তাঁর ভারতরত্ন ঘোষণার পর একটি সংবাদ সম্মেলনে, তিনি ভারতীয় রাজনীতিবিদদের "মূর্খ" বলে অভিহিত করেছিলেন যা একটি জাতীয় ক্ষোভের কারণ হয়েছিল। তিনি বললেন, “আমরা যা করেছি তা সত্ত্বেও এই বোকারা [রাজনীতিবিদরা] আমাদের এত কম দিয়েছে কেন? সরকার আমাদের যে অর্থ দিয়েছে আমরা [বিজ্ঞানীরা] তার থেকে আরও অনেক বেশি কিছু করেছি।" নিজের প্রতিরক্ষায় রাও জোর দিয়ে বলেছিলেন যে তিনি কেবল রাজনীতিবিদদের বিজ্ঞানের গবেষণা তহবিলের জন্য বিনিয়োগকে উপেক্ষা করার "মূর্খতাপূর্ণ" উপায় সম্পর্কে কথা বলেছেন।
নিবেদিতা অর্জুন
নিবেদিতা অর্জুন একজন ভারতীয় অভিনেত্রী, প্রযোজক ও নৃত্য শিল্পী। ১৯৮৬ সালে প্রথম বারের মত এম এস রাজাশেকার এর সাথে রথ সপ্তমী ছবিতে আশা রাণীর ভূমিকায় অভিনয় করেন নিবেদিতা।
তিনি অভিনেত্রী হিসেবে স্বাচ্ছন্দ বোধ করতেন না বরং নৃত্যশিল্পী হিসাবেই নিজের আত্মপ্রকাশ অব্যাহত রেখেছিলেন এবং শ্রী রম ফিল্মস ইন্টারন্যাশনাল এর সাথে প্রযোজক হিসাবেও কাজ করেছিলেন।
নিবেদিতা অভিনেতা অর্জুন সারজার সঙ্গে বিবাহ বন্ধনে আবদ্ধ হন এবং অভিনেত্রী ঐশ্বরিয়া অর্জুন তাদের কন্যা।
অষ্টলক্ষ্মী
নাম
শ্রীঅষ্টলক্ষ্মীস্তোত্রম্ অনুযায়ী অষ্টলক্ষ্মী হলেন:
★কোনো কোনো অষ্টলক্ষ্মী তালিকায় লক্ষ্মীর অন্যান্য কয়েকটি রূপও অন্তর্ভুক্ত করা হয়ে থাকে:
তীরকেশরী নুনা বাইলা
তীরকেশরী নুনা বাইলা (বৈজ্ঞানিক নাম: Oxyurichthys microlepis) (ইংরেজি: maned goby) হচ্ছে Gobiidae পরিবারের Oxyurichthys গণের একটি স্বাদুপানির মাছ।
বর্ণনা
মাছটির দেহ লম্বা ও চাপা। পুচ্ছপাখনা সূচালাে, দীর্ঘ বা ছুরির ন্যায় দেখতে। তবে দ্বিতীয় পৃষ্ঠপাখনা ও পায়ুপাখনা প্রথম পৃষ্ঠপাখনার তুলনায় নিচু, দেহের পিছনের অংশ সূচালাে। বক্ষপাখনা গােলাকার। উলম্ব পাখনা গােলাপি বর্ণের।
আবাসস্থল
তীরকেশরী নুনা বাইলা জলের তলায় থাকে এবং স্বাদু ও লােনাপানি উভয় স্থানেই অভিপ্রায়ন করে। এরা সমুদ্র এবং মােহনায় বাস করে। এরা সাঁতারের সময় মধ্যম বা বক্ষপাখনা দোলাতে থাকে। সাধারণত ছােট ছােট জলজ জীব খাদ্য হিসেবে গ্রহণ করে।
বিস্তৃতি
এই মাছ ইন্দো-প্রশান্ত মহাসাগর, বাংলাদেশ, চীন, থাইল্যান্ড, ফিলিপাইন, ভারত এবং আফ্রিকা অঞ্চলে পাওয়া যায়।
মন্তব্য
এই গণটির সঙ্গে oligolepis গণের বৈশিষ্ট্য সহজে মিলে যায়। কেননা তাদেরও উপরের চোয়ানে ৩ থেকে ৪ সারি দাঁত আছে এবং গ্রিবাসন্ধিতে ত্বকীয় উচু অংশ অনুপস্থিত। এ প্রজাতির মাছ ১৩.৫ সেমি পর্যন্ত লম্বা হয়।
ঋতুপর্ণা সেনগুপ্ত
ঋতুপর্ণা সেনগুপ্ত (জন্ম: ৭ নভেম্বর ১৯৭০) একজন বিশিষ্ট ভারতীয় বাঙালি অভিনেত্রী। ১৯৮৯ সাল থেকে বাংলা চলচ্চিত্র শিল্পের সঙ্গে জড়িত ঋতুপর্ণা অভিনয় করেছেন একাধিক বাংলাদেশী ও হিন্দি চলচ্চিত্রেও। বাণিজ্যিক ও শৈল্পিক – উভয় ধারার সিনেমাতে তার সুদক্ষ অভিনয় তাকে এনে দিয়েছে একাধিক পুরস্কার। অভিনয়ের পাশাপাশি বিভিন্ন সমাজসেবামূলক কাজ ও লেখালিখির সঙ্গেও জড়িত ঋতুপর্ণা।
কুশল চক্রবর্তীর বিপরীতে বাংলা ধারাবাহিক শ্বেত কপোত (১৯৮৯) দিয়ে ঋতুপর্ণা সেনগুপ্তর অভিনয় জীবনের শুরু। তার অভিনীত প্রথম ছায়াছবি বিজয় ভাস্কর পরিচালিত ওড়িয়া ছবি কোতিয়া মনিষ গতিয়ে জাগা (১৯৯১)। নব্বইয়ের দশকে প্রসেনজিৎ চট্টোপাধ্যায়, চিরঞ্জিত চক্রবর্তী ও অভিষেক চট্টোপাধ্যায়ের সাথে একের পর এক বাণিজ্যিক বাংলা ছবিতে জুটি বেঁধে তিনি সাফল‍্যের শিখরে পৌঁছে যান। তার অভিনীত প্রথম বাংলাদেশী ছবি স্বামী কেন আসামী (১৯৯৭)।
কর্মজীবন
অভিনেতা কুশল চক্রবর্তীর বোন অনিন্দিতা পাল ছিলেন ঋতুপর্ণা সেনগুপ্তর সহপাঠী যার সুবাদেই শ্বেত কপোত (১৯৮৯) বাংলা ধারাবাহিকে তে কুশল চক্রবর্তীর বিপরীতে প্রথমবার অভিনয়ের সুযোগ পান ঋতুপর্ণা। এরপরে তিনি সীমানা ছাড়িয়ে ও হরতনের গোলাম ধারাবাহিকে অভিনয় করেন।
১৯৯১ সালে, বিজয় ভাস্করের ওড়িয়া চিত্র কোতিয়া মনিষ গতিয়ে জাগা ছবির মাধ্যমে ঋতুপর্ণার বড় পর্দায় আত্মপ্রকাশ। এই ছবিতে তিনি বিজয় মোহান্তির বিপরীতে অভিনয় করেন। এর পরে আসে প্রভাত রায়ের জাতীয় পুরস্কারপ্রাপ্ত শ্বেতপাথরের থালা (১৯৯২) ছবিতে অভিনয় করার প্রস্তাব। তিনি তখন আধুনিক ইতিহাসে স্পেশালাইজেশনসহ এমএ প্রথম বর্ষের ছাত্রী। এই ছবির বিপুল সাফল্যের পরে আর পিছন ফিরে তাকাতে হয়নি তাকে। ১৯৯৪ সালে প্রসেনজিৎ চট্টোপাধ্যায়ের বিপরীতে নাগপঞ্চমী ও চিরঞ্জিত চক্রবর্তীর বিপরীতে লাল পান বিবি ছবিতে অভিনয় করেন ঋতুপর্ণা। কুশল চক্রবর্তীর বিপরীতে শেষ চিঠি ছবিটিও সেই বছরেই মুক্তি পায়। সুজন সখী, নাগপঞ্চমী, মনের মানুষ ও সংসার সংগ্রাম প্রভৃতি তার প্রথম দিকের ছবিগুলি বিপুল জনপ্রিয়তা অর্জন করে। মুম্বাইতে তিনি হেমা মালিনীর সঙ্গে মোহিনী নামে একটি টেলিফিল্মও করেন। এছাড়াও তিসরা কৌন (১৯৯৪) নামে অপর এক হিন্দি ছবিতেও তিনি নায়িকার ভূমিকায় অভিনয় করেন।
ঋতুপর্ণ ঘোষের দহন (১৯৯৭), উৎসব (২০০০), অপর্ণা সেনের পারমিতার একদিন (২০০০) ও বুদ্ধদেব দাশগুপ্তের মন্দ মেয়ের উপাখ্যান (২০০২) ছবিতে তার অভিনয় বিদগ্ধ মহলের প্রশংসা অর্জন করে। দহন ছবিতে ধর্ষণের শিকার এক নববিবাহিতা রোমিতা চরিত্রে অভিনয় করে তিনি ১৯৯৮ সালে শ্রেষ্ঠ অভিনেত্রী হিসাবে অর্জন করেন জাতীয় পুরস্কার।
বাংলাদেশের ছবিতে অভিনয় করে সেদেশেও সমান জনপ্রিয়তা ও খ্যাতি লাভ করেছেন ঋতুপর্ণা। তবে সাগরিকা চলচিত্রর জন্য ব্যপক সমালোচনার মধ্য পরেন। এই চলচিত্রর জন্য সবাই তাকে অনেক খারাপ চোখে দেখে। তিনি ওড়িশি ও মণিপুরী নৃত্যে পারঙ্গমা। তার নিজের ভাবনা আজ ও কাল নামে একটি নাচের দলও আছে। এই দল রবীন্দ্রনাথের চিত্রাঙ্গদা, চণ্ডালিকা, শ্যামা, মায়ার খেলা প্রভৃতি নৃত্যনাট্য ও অন্যান্য আধুনিক ভাবনার নৃত্যানুষ্ঠান মঞ্চস্থ করে খ্যাতিলাভ করেছে। এছাড়া তিনি স্থাপন করেছেন প্রিজম এন্টারটেইনমেন্ট নামে একটি প্রযোজনা সংস্থাও।
আনন্দলোক ও বাংলাদেশের হৃদয় পত্রিকায় তিনি নিয়মিত কলামও লিখেছেন।
২০১৬ খ্রিস্টাব্দে প্রাক্তন চলচ্চিত্রে পুনরায় প্রসেনজিৎ ও ঋতুপর্ণা জুটি বাঁধতে দেখা যায়।
ব্যক্তিগত জীবন
১৯৯৯ সালে বাল্যপ্রেমিক সঞ্জয় চক্রবর্তীকে বিবাহ করেন। সঞ্জয় মবিঅ্যাপস নামে কলকাতার একটি সিইও-এর প্রতিষ্ঠাতা। থ্যালাসেমিয়া রোগাক্রান্ত শিশুদের সাহায্যার্থেও ঋতুপর্ণা নিরলস সহযোগিতা করে থাকেন। ঋতুপর্ণা আউটডোর খেলাধূলার সঙ্গেও যুক্ত। অবসর সময়ে তিনি ব্যাডমিন্টন খেলেন। বরাবরই তার সাজপোশাকের জন্য তিনি দর্শকমহলে উপহাসের পাত্রী হয়েছেন। ২০২১ সালে সরস্বতী পুজোর দিন তিনি মুক্তধারা ছবি থেকে নিজের সরস্বতী বেশের একটি ছবি তার ফেসবুক পেজে প্রকাশ করার পরে তার এই ছবির দৌলতে তিনি মানুষের উপহাসের পাত্রী হয়ে যান।
ভারত-বাংলাদেশ যৌথ প্রযোজনায় নির্মাণ
এই নিবন্ধটি পশ্চিমবঙ্গের চলচ্চিত্র (টলিউড) এবং বাংলাদেশের চলচ্চিত্র (ঢালিউড) এর চলচ্চিত্রগুলি যৌথপ্রযোজনায় নির্মাণ বোঝান হয়েছে। ১৯৮০ এবং ১৯৯০ দশকের দিকে ভারত-বাংলাদেশ এর যৌথ প্রযোজনায় নির্মিত বেশ কিছু উল্লেখযোগ্য চলচ্চিত্র নির্মাণ করা হয়। এরপর ২০০৪-২০০৫ সালের দিকের যৌথ প্রযোজনার চলচ্চিত্রগুলির চাহিদা কমতে থাকে। এরপর ২০১০ সালে এসকে মুভিজ (ভারত) এবং জাজ মাল্টিমিডিয়া (বাংলাদেশ) এর যৌথ প্রযোজনায় নির্মিত চলচ্চিত্রসমূহ পুনরায় ব্যবসায়িকভাবে সাফল্য অর্জন করে এবং উভয় দেশে তুমুল জনপ্রিয়তা লাভ করে। ২০১৭ সালে যৌথ প্রযোজনায় চলচ্চিত্রসমূহ বিভিন্ন বিতর্কের মধ্যে চলে আসে এবং বাংলাদেশ সরকার যৌথ প্রযোজনার নির্মিত চলচ্চিত্র শিল্পের সুনির্দিষ্ট নীতিমালা না হওয়া পর্যন্ত সাময়িকভাবে চলচ্চিত্র নির্মাণ স্থগিত ঘোষণা করে।
জাতীয় ক্যান্সার গবেষণা ইনস্টিটিউট ও হাসপাতাল
একদল উচ্চ প্রশিক্ষিত এবং নিবেদিত চিকিৎসক-সেবিকা-প্রযুক্তিবিদ ও অন্যান্য সহায়ক কর্মীবাহিনীর নিরলস প্রচেষ্টায় জাতীয় ক্যান্সার গবেষণা ইনস্টিটিউট ও হাসপাতাল বাংলাদেশে ক্যান্সার রোগের সর্বাধুনিক চিকিৎসা প্রদান করে চলেছে। ঢাকার মহাখালীতে সুপরিসর জায়গা নিয়ে গড়ে উঠেছে এই প্রতিষ্ঠান। ক্যান্সার প্রতিরোধ, নির্ণয়, চিকিৎসা ও গবেষণার জাতীয় প্রতিষ্ঠানটি এখন দেশের সব ক্যান্সার আক্রান্ত রোগীর আশা-আকাঙ্খার কেন্দ্র। এটি সরকারী পর্যায়ে একমাত্র টারশিয়ারী ক্যান্সার হাসপাতাল।
জাতীয় ক্যান্সার গবেষণা ইনস্টিটিউট ও হাসপাতাল নিম্নলিখিত কোর্স প্রদান করেঃ
অবস্থান
ক্যান্সার গবেষণা ইনস্টিটিউট এবং হাসপাতাল ঢাকার মহাখালীতে অবস্থিত। জাতীয় বক্ষব্যাধি হাসপাতালের ৫০ গজ উত্তরে এর অবস্থান। থাম্ব|NICRH main view
বিবরন
ঢাকা মেডিক্যাল কলেজ হাসপাতালের অপরিসর টিনশেড ভবনে ১৯৮২ সালে এর যাত্রা শুরু। চার বছরের মধ্যেই অর্থাৎ ১৯৮৬ সালে এটি মহাখালীর বর্তমান স্থানে স্থানান্তরিত হয়। রোটারী ক্লাবের সহায়তায় নির্মিত ভবনে শুধু বহির্বিভাগ সেবা দিয়ে এর কাজ শুরু হয়েছিল, ১৯৯১ সালে ৫০ শয্যার অন্তঃবিভাগ চালু হয়। এখানে কোবাল্ট ৬০ মেশিনের মাধ্যামে রেডিয়েশন চিকিৎসার প্রথম ব্যবস্থা হয় ১৯৯৫ সালে যা ক্যান্সার চিকিৎসায় নতুন মাইল ফলক হিসেবে বিবেচিত হয়।
বর্হি বিভাগ
ক্যান্সার গবেষণা ইনস্টিটিউট এবং হাসপাতালে ছুটির দিন ছাড়া প্রতিদিন সকাল ৮.৩০ মিনিট থেকে দুপুর ২.৩০ মিনিট পর্যন্ত বহির্বিভাগে রোগী দেখা হয়। টিকিটের মূল্য ১০টাকা।
রোগী ভর্তি
হাসপাতালের অনুসন্ধান কেন্দ্র থেকে দশ টাকা দামের একটা ফরম পূরন করে জরুরী বিভাগে মেডিকেল অফিসারকে দেখানো হয়। তার পরামর্শ অনুযায়ী রোগীকে ভর্তি করা হয়। হাসপাতালে বিনাভাড়ার বিছানা, ভাড়া বিছানা এবং কেবিন রয়েছে। রয়েছে পুরুষ ও মহিলাদের জন্য আলাদা আলাদা ওয়ার্ড। সাধারণ রোগীদের পঞ্চাশ শতাংশ এবং হতদরিদ্র রোগীদের সম্পূর্ণ ওষুধ  হাসপাতাল থেকে  বিনামূল্যে দেওয়া হয়। এছাড়া বীর মুক্তিযোদ্ধাদের জন্য রয়েছে বিনামূল্যে চিকিৎসা পাওয়ার অধিকার।
সুলতান খামিস জামান
thumb| সুলতান খামিস জামান একজন পুরুষ দূরপাল্লার দৌড়বিদ। যদিও তাকে সারা পৃথিবীর মানুষ সুলতান খামিস জামান নামে চিনেন, তার আসল নাম ওনেসফোর এনকুনজিমানা। একজন দৌড়বিদ হিসেবে তিনি অ্যাথলেটিকস্ জগতে অনন্য হয়ে আছেন, কারণ তিনি দু’টি দেশের হয়ে আন্তর্জাতিক দৌড় প্রতিযোগিতায় অংশগ্রহণ করেছেন। তার জন্ম আফ্রিকার বুরুন্ডিতে হলেও সাফল্যের জন্য অপেক্ষাকৃতি এশিয়ার ধনী দেশ কাতারের নাগরিকত্ব গ্রহণ করেন। পরবর্তীতে, পুনরায় নিজ দেশে ফিরে আসেন এবং দৌড় প্রতিযোগিতায় অংশগ্রহণ করেন। সারা পৃথিবীতে তিনি একজন অন্যতম পরিচিত দৌড়বিদ।
প্রাথমিক জীবন
২৩ শে জুলাই, ১৯৮৫ সালে পূর্ব আফ্রিকার দেশ বুরুন্ডিতে জন্মগ্রহণ করেন।
পেশা জীবন
তিনি বুরুন্ডি ছেড়ে কাতারের নাগরিকত্ব গ্রহণ করেন এবং কাতারের হয়ে প্রতিদ্বন্দ্বিতা করার সময় সুলতান খামিস জামান নামে একটি নতুন নাম গ্রহণ করেন। ২০০৪ সালে গ্রীসে অনুষ্ঠিত গ্রীষ্মকালীন অলিম্পিকে তিনি তার নতুন নাম নিয়ে এবং নতুন দেশ কাতারের হয়ে দৌড় প্রতিযোগিতায় অংশগ্রহণ করেন। ২০০৪ সালের অনুষ্ঠিত আইএএএফ ওয়ার্ল্ড ক্রস কান্ট্রি চ্যাম্পিয়নশিপের সংক্ষিপ্ত প্রতিযোগিতায়ও তিনি অষ্টম স্থান অর্জন করেন এবং কাতারের সাথে একটি রৌপ্য পদক জিতেছিলেন।
অর্জন
২০০৫ সালের বিশ্ব চ্যাম্পিয়নশিপ এবং ২০০৫ আইএএএফ ওয়ার্ল্ড হাফ ম্যারাথন চ্যাম্পিয়নশিপে তিনি অংশগ্রহণ করে্‌ যেখানে তিনি যথাক্রমে ১৬তম ও ২৯তম স্থান অধিকার করেন। ২০০৫ ও ২০০৭ সালে তিনি ইউরোক্রসও জিতেছিলেন। ২০০৬ সালের এশিয়ান গেমসে ৫০০০ মিটারে তিনি ব্রোঞ্জ পদক জিতেছিলেন। ২০০৮ সালে এশিয়ান ইন্ডোর অ্যাথলেটিক্স চ্যাম্পিয়নশিপে তিনি ৩০০০ মিটার স্বর্ণ পদক লাভ করেন এবং ২০০৮ সালের বিশ্ব চ্যাম্পিয়নশিপে ২২ তম স্থান অধিকার করেন। তিনি তার দ্বিতীয় বিশ্ব ক্রস কান্ট্রি দলের পদকও পেয়েছিলেন। ২০০৮ সালের বেইজিং অলিম্পিকে শেষ বারের জন্য কাতারের প্রতিনিধিত্ব করেছিলেন, কিন্ত সেবার তিনি খুব একটা সাফল্য অর্জন করতে পারেননি। তাকে কাতারের অন্যতম দৌড়বিদ হিসেবে মনে করা হয়। কাতারকে তিনি অনেক সম্মান বয়ে এনেছেন। ২০১০ সালে তিনি আবার তার আনুগত্য পরিবর্তন করে বুরুন্ডিতে ফিরে আসেন এবং তার জন্মগত নাম, ওনেসফোর এনকুনজিমানা নামে আাবারও প্রতিদ্বন্দ্বিতায় ফিরে আসেন। ২০১২ সালের ফেব্রুয়ারিতে তিনি তৃতীয়বারের মতো ইউরোক্রস জিতেছিলেন।
মিশরীয় নারীবাদী ইউনিয়ন
মিশরীয় নারীবাদী ইউনিয়ন ( الاتحاد النسائي المصري  ) মিশরে প্রথম দেশব্যাপী নারীবাদী আন্দোলনের একটি সংগঠন।
ইতিহাস এবং সংক্ষিপ্ত পরিচিতি
কর্মী হুদা শাওরাভির বাড়িতে ৬ মার্চ ১৯২৩ সালে একটি সভায় প্রতিষ্ঠানের মাধ্যমে এর যাত্রা শুরু হয়েছিল, যিনি ১৯৪৭ সালের ১২ ডিসেম্বর তার মৃত্যুর আগ পর্যন্ত এর প্রথম সভাপতি হিসেবে দায়িত্ব পালন করেন। ইএফইউ হওয়ার আগে,  সংগঠনটি ওয়াফড পার্টির সাথে সম্পর্কযুক্ত ছিল। ১৯২০ সালে Wafdist Women's Central Committee বা “ওয়াফডিস্ট কেন্দ্রীয় নারী কমিটি” বলা হয়। মিশরীয় নারীবাদী ইউনিয়নের সৃষ্টি মিশরের স্বাধীনতা আন্দোলনের নারীবাদী অসন্তোষের প্রতিক্রিয়ায় শুরু হয়েছিল, যা স্বাধীনতা সংগ্রামে নারীর অধিকারকে গৌণ হিসেবে রেখেছিল।
এ নারী সংগঠনটির লক্ষ্য ছিল নারীদের জন্য ব্যাপক অধিকার অর্জন করা। ইএফইউ এর কিছু দাবি হলো: নারীর ভোটাধিকার, নারী ও শিশুদের শিক্ষার অগ্রগতি, সরকারি বৈধ পতিতাবৃত্তি বন্ধ করা, ব্যক্তিগত আইনের সংস্কার, সেইসাথে নারী ও শিশুদের জন্য উন্নত স্বাস্থ্যসেবা নিশ্চিত করা। এই দাবীগুলি ১৯২৫ সাল থেকে তাদের পাক্ষিক সাময়িকী L'Egyptienne এবং ১৯৩৭ সাল থেকে এল-মাস্রেইয়াহ ( মিশরীয় নারী ) পত্রিকায় প্রকাশিত হয়েছিল। তারা অবশেষে নারীদের ভোটাধিকার সংগ্রামে সফল হয়। মিশর ১৯৫৬ সালে নারীদের ভোটাধিকার প্রদান করার পাশাপাশি বৈধ পতিতাবৃত্তির অবসান ঘটায়। ১৯২৫ সালে মিশরীয় নারীবাদী ইউনিয়ন কর্তৃক শিক্ষা সংস্কারের দাবী পূরণ করা হয়। সরকার মেয়েদের পাশাপাশি ছেলেদের জন্য প্রাথমিক শিক্ষা বাধ্যতামূলক করে এবং পরবর্তী দশকে নারীরা প্রথমবার জাতীয় বিশ্ববিদ্যালয়ে ভর্তি হয়।
ইউনিয়নটি আন্তর্জাতিক নারী ভোটাধিকার জোটের সাথে যুক্ত হয় । ১৯২৩ সালে আন্তর্জাতিক নারী ভোটাধিকার জোট ইতালির রাজধানীতে একটি সভা করে যেখানে ইএফইউ প্রতিনিধিদের অংশগ্রহণের জন্য পাঠায়।
ইউনিয়ন যুক্তরাজ্য থেকে সম্পূর্ণ স্বাধীনতা সমর্থন করেছিল, কিন্তু ওয়াফদ পার্টির উচ্চ-শ্রেণীর পুরুষ নেতাদের মতো, ইউরোপীয় সামাজিক মূল্যবোধকে প্রচার করেছিল এবং মূলত তাদের একটি ধর্মনিরপেক্ষ দৃষ্টিভঙ্গি ছিল।
ইউনিয়ন কায়রোতে ফিলিস্তিনের প্রতিরক্ষার জন্য ইস্টার্ন উইমেন কনফারেন্সের আয়োজন করে এবং হুদা শারাউই স্বতন্ত্র দেশগুলিকে নারীবাদী ইউনিয়ন প্রতিষ্ঠার পরামর্শ দেয় এবং সেই ইউনিয়নগুলি আরব বিশ্ব জুড়ে একটি ছাতা সংগঠন গঠন করে। ১৯৪৪ সালের ডিসেম্বরে, ইএফইউ কায়রোতে আরব নারীবাদী কংগ্রেস বা আরব নারী কংগ্রেস ডাকে, যা আনুষ্ঠানিকভাবে আরব নারীবাদী ইউনিয়ন (এএফইউ) প্রতিষ্ঠা করেছিল।
নাসেরের অধীনে ইএফইউ
প্রেসিডেন্ট গামাল আবদেল নাসের প্রথম বছরগুলিতে EFU তাদের ভোটের অধিকার (১৯৫৬) দিয়ে তাদের দাবি পূরণ করেছিল। নাসের শিক্ষা ও কর্মসংস্থানে নারীদের জন্য সমান সুযোগ সৃষ্টি করেছিলেন, যখন মধ্যবিত্ত এবং নিম্নবিত্ত নাগরিকদের শিক্ষার অধিকার, স্বাস্থ্যসেবা এবং অর্থনৈতিক গতিশীলতায় নারী -পুরুষ উভয়ের অধিকার দেয়। মিশরীয় নারীবাদী ইউনিয়ন ১৯৫৬ সালের সময় এবং পরে রাষ্ট্রপতি গামাল আবদেল নাসেরের নিয়ন্ত্রিত সরকারের অধীনে সীমাবদ্ধ হয়ে পড়ে। নাসের শাসন ১৯৫৬ সালে দ্য ইএফইউকে বিলুপ্ত করে এবং সংগঠনটিকে আত্মীভুত করে। এটি স্বাধীন সংগঠন থেকে সরকার পরিচালিত দাতব্য প্রতিষ্ঠানে চলে যায় নামকরণ করা হয়, Huda Sha'arawi Association বা  হুদা শাওরাভি অ্যাসোসিয়েশন। নাসের শাসন আইন ৩২/১৯৬৪ পাস করে যা সরকারকে এমন সংস্থাগুলিকে নিয়ন্ত্রণ করার ক্ষমতা দেয়, যা ইতোমধ্যে সরকারের অধীনে যুক্ত ছিল না। এর ফলে সংগঠনের পক্ষে রাজনৈতিক ও অর্থনৈতিক অধিকার দাবি করা কঠিন হয়ে পড়ে। ইউনিয়নটি মূল নামে একটি অলাভজনক, বেসরকারি সংস্থা হিসাবে সংস্কার করে কিন্তু ২০১১ সালে এটি ভিন্ন লক্ষ্য এবং দল নিয়ে চলতে থাকে।
চ্যাম্পিয়ন (২০০৩-এর চলচ্চিত্র)
চ্যাম্পিয়ন হল ২০০৩ এর একটি বাংলা ক্রীড়া সম্পর্কিত চলচ্চিত্র যার পরিচালক রবি কিনাগী ও প্রযোজনা সংস্থা শ্রী ভেঙ্কটেশ ফিল্মস। মুখ্য ভূমিকায় অভিনয় করেছেন জিৎ এবং শ্রাবন্তী চট্টোপাধ্যায়। ছবিটি জিৎ তৃতীয় এবং শ্রাবন্তী চট্টোপাধ্যায় প্রথম ছবি। এই ছবিটি তেলুগু ছবি থম্মুডু (১৯৯৯) এর পুনঃনির্মাণ ছিল যা আবার ১৯৯৯ সালে হিন্দি ছবি জো জিতা ভোহি সিকান্দার দ্বারা অনুপ্রাণিত ছিল। ছবিটিতে সবকটি গানের কথা লিখেছিলেন গৌতম সুস্মিত এবং সুর করেছিলেন সংগীতকার এস.পি.ভেঙ্কটেশ।
পটভূমি
ছবির মূল বক্তব্য হল একজন দায়িত্বজ্ঞানহীন ছেলে কীভাবে জীবনের একটি নির্দিষ্ট পর্যায়ে গিয়ে একজন দায়বদ্ধ এবং দায়িত্ববান হতে পারে। এই ছবিতে রাজা (জিৎ) এমন এক কলেজ ছাত্র, যে চিরকাল দুষ্টুমি করে চলছে। তিনি এবং তাঁর সহকর্মী ভোলা, ধোনু এবং কানু সর্বদা ব্যর্থতার তালিকার সবার ওপরে থাকেন। রাজার বড় ভাই রোহিত (সিদ্ধার্থ) ছিল রাজার ঠিক বিপরীত চরিত্র। রোহিত তাদের বাবার ক্যাফেতে কর্মরত এবং পড়াশোনাতেও খুব উজ্জ্বল ছিল। তাদের বাবা সর্বদা অস্থির রাজা থেকে বিরক্ত থাকতেন। এমনকি তার বাবার কাছ থেকে বার বার তিরস্কার পাওয়ার পরেও একগুঁয়ে রাজার কোন প্রকার কোন পরিবর্তন নেই। রাজার একমাত্র সমর্থন করত তাঁর শৈশবের বন্ধু কবিতা, যে গোপনে তাঁকে খুব ভালোবাসত কিন্তু চঞ্চল রাজা এক ধনির মেয়ে রিয়ায়কে পছন্দ করত। রাজা আর এক ধনির ছেলে রনির কাছ থেকে রিয়াকে বাঁচান। কিন্তু পরবর্তীকালে রিয়া রাজাকে প্রত্যাখ্যান করে রনি সাথে বন্ধুত্ব করে। ইতিমধ্যে রোহিত রনির বিপক্ষে আসন্ন কিক বক্সিং চ্যাম্পিয়নশিপের ফাইনালের জন্য কঠোর অনুশীলন শুরু করে। তবে হটাৎ একদিন রোহিতকে রনি ও তার বন্ধুরা আক্রমণ করে এবং আহত করে। গুরুতর অবস্থায় রোহিতকে হাসপাতালে ভর্তি করা হয়। রাজা ভাইয়ের এমন অবস্থা দেখে ভেঙ্গে পড়ে। সে রোহিতের কোচের কাছে যায় এবং তাকে কিক বক্সিং প্রশিক্ষণের জন্য অনুরোধ করলেন। রাজা কঠোর অনুশীলন শুরু করে এবং তার শৈশবের বন্ধু কবিতার সমর্থন সে নিজেকে ম্যাচের জন্য প্রস্তুত করে তোলে। ফাইনাল ম্যাচে সে বিজয়ী হয়ে ট্রফিটি রোহিতকে উত্সর্গ করে।
সাথীর বিশাল সাফল্যের পরে এই চলচ্চিত্রটি থেকে বাংলা চলচ্চিত্র জগতে এক নতুন গতিবেগ নিয়ে জিৎ তার যাত্রা শুরু করার সাথে সাথে, রোহিত (জিৎের বড় ভাই) চরিত্রে সিদ্ধার্থ ব্যানার্জির আরও একটি দুর্দান্ত তরুণ অভিনেতা পেল। সিদ্ধার্থ, যদিও টিভি সিরিয়ালের প্রধান চরিত্রে নিয়মিত মুখ, তুলনামূলকভাবে বড় পর্দায় একজন নবাগত ছিলেন। তাঁর পর্দার উপস্থিতি জিৎের সাথে সমান সমান অভিনয়ে পাল্লা দিয়েছিল। এই ছবিটি থেকে শিল্পকে বাংলা চলচ্চিত্র জগতে পায় আরও এক উদীয়মান অভিনেতা, সাগনিক (রনির ভূমিকায়) যিনি জিৎ-সিদ্ধার্থের জুটির বিপরীতে দুর্দান্ত কাজ করেছিলেন।
অভিনয়
প্রধান ভূমিকায় অভিনয় করেছেন (জিৎ), শ্রাবন্তী চট্টোপাধ্যায় এবং অন্যান্য শিল্পীবৃন্দ।
হান্স জিমার
হান্স ফ্লোরিয়ান জিমার (জার্মান উচ্চারণ: হান্স ফ্লোরিয়ান ৎসিমার; জন্ম ১২ সেপ্টেম্বর ১৯৫৭) একজন মার্কিন সুরকার ও রেকর্ড প্রযোজক। তিনি ইলেকট্রনিক সঙ্গীতের শব্দের সাথে ঐতিহ্যবাহী ঐকতান বাদকদলের আয়োজনের সমন্বয়ের জন্য প্রসিদ্ধ। ১৯৮০-এর দশক থেকে তিনি ১৫০-এর অধিক চলচ্চিত্রের সুর করেছেন। তার উল্লেখযোগ্য কাজ হল দ্য লায়ন কিং, যার জন্য তিনি ১৯৯৫ সালে শ্রেষ্ঠ মৌলিক সুর বিভাগে একাডেমি পুরস্কার অর্জন করেছেন, ক্রিমসন টাইড, দ্য পাইরেটস অব দ্য ক্যারিবিয়ান ধারাবাহিক, গ্ল্যাডিয়েটর, ডার্ক নাইট ত্রয়ী, ইনসেপশন, ইন্টারস্টেলার, এবং ডানকার্ক। তিনি চারটি গ্র্যামি পুরস্কার, তিনটি ক্ল্যাসিকাল ব্রিট পুরস্কার, দুটি গোল্ডেন গ্লোব পুরস্কার ও একটি একাডেমি পুরস্কার অর্জন করেছেন। দ্য ডেইলি টেলিগ্রাফ তাদের শীর্ষ ১০০ জীবন্ত প্রতিভাবান ব্যক্তি তালিকায় তার নাম অন্তর্ভুক্ত করে।
প্রারম্ভিক জীবন
জিমার ১৯৫৭ সালের ১২ই সেপ্টেম্বর পশ্চিম জার্মানির ফ্রাঙ্কফুর্ট আম মাইনে জন্মগ্রহণ করেন। শৈশবে তিনি কোনিংস্টাইন-ফাল্কেনস্টাইনে বসবাস করতেন। সেখানে তিনি বাড়িতে পিয়ানো শিখতেন, কিন্তু অল্প কিছুদিন আনুষ্ঠানিক শিক্ষা নেন কারণ তিনি আনুষ্ঠানিক শিক্ষার ধারা অপছন্দ করতেন। জিমার সুইজারল্যান্ডের ক্যান্টন বার্নের আন্তর্জাতিক বোর্ডিং স্কুল একোল দ্যুমানিতে পড়াশোনা করেন। কৈশোরে তিনি লন্ডনে চলে যান এবং সেখানে হার্টউড হাউজ স্কুলে পড়াশোনা করেন। শৈশবে তিনি এননিও মোররিকোনের চলচ্চিত্রের সুর দ্বারা প্রভাবিত হন এবং উল্লেখ করেন ওয়ান্স আপন আ টাইম ইন দ্য ওয়েস্ট চলচ্চিত্রের সুর তাকে চলচ্চিত্র সুরকার হওয়ার পিছনে অনুপ্রেরণা যোগিয়েছে।
কর্মজীবন
১৯৯৪ সালে ওয়াল্ট ডিজনি অ্যানিমেশন স্টুডিওজ দ্য লায়ন কিং চলচ্চিত্রের সুরারোপের জন্য জিমারকে প্রস্তাব দেয়। এটি জন্য তার প্রথম সুরারোপিত অ্যানিমেশন চলচ্চিত্র। এই কাজের জন্য জিমার একাধিক পুরস্কার অর্জন করেন, তন্মধ্যে রয়েছে শ্রেষ্ঠ মৌলিক সুর বিভাগে একাডেমি পুরস্কার, গোল্ডেন গ্লোব পুরস্কার এবং দুটি গ্র্যামি পুরস্কার। ১৯৯৭ সালে এই সুরটি ব্রডওয়েতে এই চলচ্চিত্রের সঙ্গীতনাট্য সংস্করণের জন্য ব্যবহার করা হয়, যা ১৯৯৮ সালে শ্রেষ্ঠ সঙ্গীতনাট্য বিভাগে টনি পুরস্কার অর্জন করে। ২০১২ সালের এপ্রিল মাস পর্যন্ত দ্য লায়ং কিং-এর সঙ্গীতনাট্য সংস্করণটি সর্বকালের সর্বোচ্চ আয়কারী ব্রডওয়ে নাটক, যা $৮৫৩.৮ মিলিয়ন আয় করেছে।
নরোদম শিয়ামনি
নরোদম শিয়ামনি (ইংরেজি: Norodom Sihamoni) (জন্ম: ১৪ মে, ১৯৫৩) হচ্ছে কম্বোডিয়ার বর্তমান রাজা। তিনি পূর্ববর্তী রাজা নরোদম শিয়ানোক ও রানী নরোদম মনোনিয়াথ শিয়ানোকের জ্যেষ্ঠ পুত্র। এছাড়া তিনি ছিলে কম্বোডিয়ার সাবেক ইউনেস্কো রাষ্ট্রদূত। ২০০৪ সালে পূর্ববর্তী রাজার দায়িত্ব ত্যাগের পর নয় সদস্য বিশিষ্ট সিংহাসন কাউন্সিল তাকে রাজা হিসেবে মনোনীত করে। সিংহাসনের আরোহণের পূর্বে শিয়ামনি মূলত পরিচিত ছিলেন ইউরোপে কম্বোডিয়ার সাংস্কৃতিক দূত এবং একজন ক্লাসিকাল নৃত্য প্রশিক্ষক হিসেবে।
ক্রয়েৎসবের্গ
ক্রয়েৎসবের্গ (Kreuzberg) জার্মানির রাজধানী বার্লিন শহরের অত্যন্ত পরিচিত একটি এলাকা বা অর্টষ্টাইল (Ortsteil)। এটি ২০০১ সাল থেকে ফ্রিডরিশ্‌স্‌হাইন-ক্রয়েৎসবের্গ নামক বেৎসির্কের (Bezirk) অংশ। ক্রয়েৎসবের্গকে অনেক সময় দুইটি স্বতন্ত্র উপ-এলাকাতে ভাগ করা হয়। একটি হল এস্‌ও ৩৬, যেখানে বহু অভিবাসী এবং চরমপন্থীরা বাস করে, এবং অপরটি হল এস্‌ভে ৬১, যেখানে মূলত মধ্যবিত্ত পরিবারেরা বাস করে। ১৯৭০-এর দশকের শেষ দিকে ক্রয়েৎসবের্গ তৎকালীন পশ্চিম বার্লিনের একটি প্রান্তিক ও অবহেলিত অঞ্চল ছিল। ক্রয়েৎসবের্গ সাংস্কৃতিক বৈচিত্র‌্যের কারণে অনেকের কাছে আকর্ষণীয় হলেও এখানে বেকারত্বের হার অত্যন্ত বেশি এবং বার্লিনের সবচেয়ে দরিদ্র লোকদের বাস এখানে।
অসমীয়া প্রতিদিন
অসমীয়া প্রতিদিন    (অসমীয়া প্ৰতিদিন) অসম থেকে প্রকাশিত একটি দৈনিক পত্রিকা। এটি ১৯৯৫ সালে প্রথম প্রকাশিত হয়। এটির প্রতিষ্ঠাকালীন সম্পাদক ছিলেন অজিত কুমার ভূঞা। প্রথম কার্যনির্বাহী সম্পাদক পরাগ কুমার দাস। প্রাক্তন সম্পাদকগণ হলেন অদীপ কুমার ফুকন, মনজিত মহন্ত। বর্তমান প্রধান সম্পাদক হচ্ছেন হাইদর হুছেইন, সম্পাদক নিত্য বরা আর নির্বাহী সম্পাদক সঞ্জীব কুমার ফুকন। এটি  সবচেয়ে বড় দৈনিক প্রচারিত অসমীয়া দৈনিক। জয়ন্ত বরুয়ার মালিকানাধীন এই কাগজের গ্রুপ থেকে প্রকাশিত অন্য কাগজ ও ম্যাগাজিন হল: সাদিন, সাতসরী এবং নন্দিনী।  এই খবরের কাগজের চারটি সংস্করণ গুয়াহাটি, ডিব্রুগড়, উত্তর লখিমপুর আর বঙাইগাঁও থেকে একসাথে প্রকাশ পায়।
বিভাগ
এই পত্রিকায় অসমকে কেন্দ্র করে সমস্ত উত্তর পূর্ব ভারতের বিষয়, কিছু পরিমানে আন্তর্জাতিক সংবাদ, আলোকচিত্রাদি প্রকাশিত হয়। পত্রিকাটি আসামের ৪ জায়গা থেকে প্রকাশিত হয় - গৌহাটি, বন্গাইগাওন, দিব্রুগড় এবং উত্তর লক্ষিমপুর। এছাড়াও পত্রিকার ইন্টারনেট সংস্করণ রয়েছে। পত্রিকাটি সাধারণত ১২ পাতার হয়ে থাকে, যার প্রত্যেক পাতা অনুসারে বার্তা প্রকাশের শ্রেণীকরণ করা হয়। পাতাসমূহ সাধারণত আঞ্চলিক খবর, সম্পাদকীয়, সাহিত্য, আন্তর্জাতিক খবর, খেলার-জগত ইত্যাদি ভাগে বিভক্ত। from Guwahati, Bongaigaon, Dibrugarh, and North Lakhimpur
অলোক কুমার মাঝি
অলোক কুমার মাঝি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় গলসী বিধানসভা কেন্দ্রের বিধায়ক হিসেবে দায়িত্ব পালন করছেন।
আন্দের এরেরা
আন্দের এরেরা আগুয়েরা (জন্ম ১৪ আগস্ট ১৯৮৯) একজন স্পেনীয় পেশাদার ফুটবলার যিনি প্রিমিয়ার লিগ ক্লাব ম্যানচেস্টার ইউনাইটেডে ও স্পেনের বয়সভিত্তিক দলে একজন সেন্ট্রাল মিডফিল্ডার হিসেবে খেলে থাকেন।
রিয়াল জারাগোজার হয়ে পেশাদার ক্যারিয়ার শুরু করা এরেরা ২০১১ সালে তার ঘরের মাঠের ক্লাব অ্যাথলেতিক বিলবাওয়ে চলে আসেন। ২০১৪ সালে ম্যানচেস্টার ইউনাইটেড €৩৬ মিলিয়নের বিনিময়ে তাদের ক্লাবে নিয়ে আসে। এরেরা স্পেন অনূর্ধ্ব ২০ ও অনূর্ধ্ব ২১ দলের হয়ে বিভিন্ন টুর্নামেন্ট জিতেছেন এবং ২০১২ গ্রীষ্মকালীন অলিম্পিকের ফুটবল প্রতিযোগিতায় স্পেনের প্রতিনিধিত্ব করেছেন।
রিয়াল জারাগোজা
বিলবাওয়ে জন্মানো এরেরা তার প্রাথমিক ফুটবল দীক্ষা পান রিয়াল জারাগোযা ক্লাব থেকে যাদের হয়ে ২০০৮-০৯ মৌসুমে দ্বিতীয় বিভাগে তার অভিষেক ঘটে। ঐ মৌসুমে তিনি তাদের হয়ে ১৯ খেলায় মাঠে নামেন এবং জারাগোজাকে লা লিগায় ফিরিয়ে আনতে কার্যকরী ভূমিকা পালন করেন। ২৯ আগস্ট ২০০৯ সালে সিডি টেনেরিফের বিরুদ্ধে তার লা লিগায় অভিষেক ঘটে।
ইউরোপীয় জার্নাল অফ এপিডেমিওলজি
ইউরোপিয়ান জার্নাল অফ এপিডেমিওলজি হল একটি মাসিক পিয়ার-রিভিউ করা মেডিকেল জার্নাল যা সংক্রামক এবং অসংক্রামক রোগের মহামারীবিদ্যা এবং তাদের নিয়ন্ত্রণ কভার করে। এটি স্প্রিংগার সায়েন্স+বিজনেস মিডিয়া দ্বারা প্রকাশিত এবং প্রধান সম্পাদক হলেন আলবার্ট হফম্যান ( হার্ভার্ড টিএইচ চ্যান স্কুল অফ পাবলিক হেলথ )। জার্নালটি ১৯৮৫ সালে প্রতিষ্ঠাতা সম্পাদক হিসাবে আন্তোনো সান্নার সাথে প্রতিষ্ঠিত হয়েছিল।
প্রধান সম্পাদক
সান্না ১৯৯২ সাল পর্যন্ত ৬ বছর সম্পাদক হিসাবে দায়িত্ব পালন করেন। তার স্থলাভিষিক্ত হন কার্লো চেজি (১৯৯২-১৯৯৪), এরপর ক্লদ হ্যানউন দায়িত্ব নেন (১৯৯৪-২০০২)। হ্যানউন জনসংখ্যার স্বাস্থ্য এবং অসংক্রামক রোগগুলিকে অন্তর্ভুক্ত করার সুযোগ প্রসারিত করে জার্নালের দিক পরিবর্তন করে। অবশেষে, অ্যালবার্ট হফম্যান ২০০২ সালে সম্পাদক হন।
বিমূর্তকরণ এবং সূচীকরণ
জার্নালটি বিমূর্ত এবং সূচিত করা হয়েছে:
জার্নাল উদ্ধৃতি প্রতিবেদন অনুসারে, জার্নালটির একটি ২০১৮ ইমপ্যাক্ট ফ্যাক্টর ৬.৫২৯ রয়েছে।
উপসাগরীয় আরবি ভাষা
উপসাগরীয় আরবি (خليجي Khalījī স্থানীয় উচ্চারণ: অথবা اللهجة الخليجية el-lahja el-Khalijiyya, স্থানীয় উচ্চারণ: ) ইরাক, বাহরাইন, পূর্ব সৌদি আরব, সংযুক্ত আরব আমিরাত, কাতার, ইরান এবং উত্তর ওমানের পারস্য উপসাগরীয় অঞ্চলের চারপাশে পূর্ব আরবি ভাষার ভিন্ন রুপ হিসেবে ব্যবহৃত হয়। উপসাগরীয় আরবি ভাষা ঘনিষ্ঠভাবে আরবি ভাষার সাথে সম্পর্কিত, কিন্তু আরবি ভাষা থেকে আলদা ভাষা হবার জন্য যথেষ্ট গুণাবলী বিদ্যমান। অনুরূপভাবে অন্যান্য আরবী ভাষার বৈচিত্র্যের সাথে, উপসাগরীয় আরবি ভাষা উপসাগরের বাইরেও আলাদাভাবে বহুল প্রচলিত। যার নির্দিষ্ট উপভাষায় শব্দভান্ডার, ব্যাকরণ এবং উচ্চারণগত পার্থক্য রয়েছে। উদাহরণস্বরূপ, কুয়েতি আরবি এবং কাতার ও সংযুক্ত আরব আমিরাত-এর আরবি, বিশেষত উচ্চারণের মধ্যে এতটাই পার্থক্য সৃষ্টি করে যে, যা পারস্পরিক সুবিবেচনা বোধকেও বাধাগ্রস্ত করতে পারে। উপসাগরীয় বৈচিত্র্য এর নিকটতম সম্পর্কযুক্ত ভাষা হলো উপসাগরীয় আরবি, যা অন্যান্য সৌদি আরবের অধিবাসীর ব্যবহার্য। যদিও সৌদি আরবের বেশিরভাগ এলাকায় কথিত হয়, উপসাগরীয় আরবি ভাষা বেশিরভাগ সৌদি নাগরিকের স্থানীয় ভাষা নয়, কারণ হিসেবে বলা যায় যে, তাদের অধিকাংশই পূর্ব আরবের বাসিন্দা নয়। ৩০ মিলিয়নেরও বেশি লোকের জনসংখ্যার দেশের, প্রায় ২ লাখই উপসাগরীয় আরবি ভাষাভাষীর লোকজন, যাদের বেশিরভাগই উপকূলীয় পূর্ব প্রদেশে অবস্থান করে। বেশিরভাগ সৌদিরা হেজাজী আরবি এবং নাজাদি আরবি ভাষাই কথা বলে।
বিশৃঙ্খলা-মাত্রা
গাণিতিক ব্যাখ্যা
তাপগতিবিদ্যার দ্বিতীয় স্বীকার্যে বলা হয়েছে যে, কোনো বিক্রিয়াতে (reaction) কখনোই মোট বিশৃঙ্খলা-মাত্রার মান হ্রাস পায় না। কোন ভৌত ব্যবস্থায় শক্তি রূপান্তরের অক্ষমতা বা অসম্ভাব্যতাকে বা রূপান্তরেরর জন্য শক্তির অপ্রাপ্ততাকে এর বিশৃঙ্খলা-মাত্রা বলে। কোনো বস্তুর বিশৃঙ্খলা-মাত্রার পরম মান আজও জানা সম্ভব হয়নি। তবে কোনো বস্তু যদি তাপ গ্রহণ বা বর্জন করে, তাহলে বস্তুর এনট্রপির পরিবর্তন হয়। কোনো সিস্টেমের তাপমাত্রার সাপেক্ষে গৃহীত বা বর্জিত তাপ পরিবর্তনের হার দ্বারা এনট্রপির পরিবর্তন পরিমাপ করা হয়। যদি কোনো সিস্টেমের T স্থির তাপমাত্রায় dQ পরিমাণ তাপ গ্রহণ বা বর্জন করার ফলে এনট্রপির পরিবর্তন dS হয়, তাহলে, রুদ্ধতাপীয় প্রক্রিয়ায় যেহেতু কার্যনির্বাহী বস্তুুর সাথে বাইরের তাপের কোন আদান প্রদান হয় না, কাজেই dQ=0,সুতরাং সমীকরণ হতে দেখা যায় যে,এনট্রপির পরিবর্তন, *dS=dQ/T=0 অর্থাৎ রুদ্ধতাপীয় প্রক্রিয়ায় এনট্রপির কোনো পরিবর্তন হয় না।
সুতরাং, কোনো বস্তুর এনট্রপি বলতে আমরা এমন একটি ভৌত রাশিকে বুঝি যা বস্তুর রুদ্ধতাপীয় প্রত্যাবর্তী প্রক্রিয়ায় সর্বদা স্থির থাকে।
উপসাগরীয় আরবি ভাষা
ব্যঞ্জনবর্ণ
ধ্বনিবিজ্ঞান লক্ষণীয়: ফার্সি উপসাগরীয় আরব উপদ্বীপের ফিনোয়ালোলজি ভাষার পার্থক্য, আধুনিক স্ট্যান্ডার্ড আরবি'র তুলনায়, নিম্নরূপ:
বিশৃঙ্খলা-মাত্রা
এন্ট্রপি সংক্রান্ত উদাহরণ
ধরুন একটি ক্লাসে শিক্ষার্থীরা মনোযোগ দিয়ে ক্লাস করছে।এসময় তাদের এন্ট্রপি কম। কেননা তারা শৃঙ্খলিত অবস্থায় আছে।যখন ছুটি হল তারা বিশৃঙ্খল হয়েপড়ে।এতে এন্ট্রপিও বেড়ে যায়।পারমাণবিক ক্ষেত্রেও এ ধরনের ঘটনা ঘটে।
উপসাগরীয় আরবি ভাষা
স্বরবর্ণ
নিম্নোক্ত স্বরবর্ণ এর তালিকা উপসাগরীয় উপভাষা ধারাবাহিকতার ক্ষেত্রে প্রযোজ্য : ক্বাফীশে অন্তত দুটি গুণাবলী রয়েছে: "একটি উচ্চারিত ব্যঞ্জনববর্ণ পরিবেশে একটি পিছনে ফেরার গুণ রয়েছে এবং প্রায়শই আগে বা পরে / q / এই শব্দটি পিতার একটি শব্দ অনুরূপ কিন্তু ছোট এবং আরও পিছনে। (...) ফেরিঞ্জেলের আগে বা পরে 9 [= 'এয়িন] এবং এইচ [= ḥ], বা অন্য কোনো সাধারণ ব্যঞ্জনবর্ণ, পিতামহের তুলনায় অধিকতর সামনে। এটির কলম এবং ই প্যানের মধ্যে এটির গুণমানের সংখ্যা।" তিনি আরও ব্যাখ্যা করেন যে এই গুণগুলি/aː/তেও প্রয়োগ করা হয়, যাতে [ɑ (ː)] ⁓ [ä (ː)] ⁓ [æ (ː)] এর অনুমান করা যায়।
ব্যক্তিগত সর্বনাম
উপসাগরীয় আরবি ভাষায় 10 টি ব্যক্তিগত সর্বনাম রয়েছে। এটি রক্ষণশীল উপভাষা বহুবচন রূপে দ্বিতীয় এবং তৃতীয় ব্যক্তি লিঙ্গ বিভক্ত সংরক্ষিত হয়েছে, যদিও দ্বৈত ফর্ম বা যুক্তাক্ষর গুলো কখুব কমই আআছে যযা ব্যবহ্রিত হয়। নিম্নোক্ত টেবিলে সর্বনাম এর উদাহরণ রয়েছে যা সাধারণত সর্বাধিক ব্যবহ্রিত হয় :
বিলোনিয়া রেলওয়ে স্টেশন (ভারত)
বিলোনিয়া রেলওয়ে স্টেশন হল দক্ষিণ ত্রিপুরা জেলা, ত্রিপুরা রাজ্য, ভারতের একটি রেলওয়ে স্টেশন। এটি বিলোনিয়া শহরকে পরিসেবা প্রদান করে। স্টেশনটি আগরতলা-সাব্রুম রেল সেকশনে অবস্থিত, যা উত্তর- উত্তর পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়।
আরো দেখুন
শান্তির বাজার রেলওয়ে স্টেশন
দারওয়াহা
দারওয়াহা (Darwha) ভারতের মহারাষ্ট্র রাজ্যের ইয়াভাতমাল জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৫৫ মিটার (১১৬৪ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে দারওয়াহা শহরের জনসংখ্যা হল ২৩,৩৬০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে দারওয়াহা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
চারমগজ
চারমগজ একধরনের মশলা যা বাঙালি রন্ধনশৈলীতে ব্যবহৃত হয়। হিন্দিতে মস্তিষ্ক ছাড়াও মগজ’ কথার আরো একটি অর্থ হল কোনও ফল বা শস্যের শাঁস৷  চারমগজ হচ্ছে চার ধরনের বীজের মিশ্রণ।  বীজগুলো হচ্ছে শসা,  মিষ্টিকুমড়া, আখরোট ও তরমুজ বীজ l স্থানীয় বাজারে অনেক সময় শুধ
ব্যবহার
তরকারীতে চারমগজ বেটে ব্যবহার করা হয়। এর ফলে ঝোল বা গ্রেভি বেশ ঘন হয়। বিভিন্নরকম মোগলাই রান্না যেমন শাহী, কোর্মা, কালিয়া, চাপ, বাটার মাসালা, মালাই কোপতা ইত্যাদিতে চারমগজ ব্যবহার করা হয়l
নিউ অরলিন্স কেন্দ্রীয় ব্যবসাহিক জেলা
নিউ অরলিন্স কেন্দ্রীয় ব্যবসাহিক জেলা হল নিউ অরলিন্স শহরের মূল কেন্দ্র। এখানেই এই শহরের বেশির ভাগ ব্যবসাহিক প্রতিষ্ঠান রয়েছে।শহরটির সবচেয়ে বেশি কাজ-কর্ম এখানেই সম্পাদিত হয়।এটির শহরটির অর্থনীতির মূল চালিকা শক্তি।এই কেন্দ্রীয় ব্যবসাহিক জেলাটি মিসিসিপি নদীর তীরে অবস্থাত।
সিদ্দিকুর রহমান চৌধুরী
সিদ্দিকুর রহমান চৌধুরী বাংলাদেশের সাবেক অর্থ সচিব এবং সোশ্যাল মার্কেটিং কোম্পানির চেয়ারপারসন। তিনি অগ্রণী ব্যাংক, সাধারন বীমা কর্পোরেশন এবং সোনালী ব্যাংকের সাবেক চেয়ারম্যান। তিনি এমআইডিএএস ফাইন্যান্সিং লিমিটেডের স্বাধীন পরিচালক।
জীবনের প্রথমার্ধ
চৌধুরী ১৯৪৯ সালে পাকিস্তানের পূর্ব পাকিস্তানের সিলেট জেলায় জন্মগ্রহণ করেন। তিনি ঢাকা বিশ্ববিদ্যালয় থেকে রসায়নে স্নাতক ও স্নাতকোত্তর সম্পন্ন করেন। তিনি কানেকটিকাট বিশ্ববিদ্যালয় থেকে ডিপ্লোমাও করেছেন।
কর্মজীবন
১৯৭৭ সালে, চৌধুরী বাংলাদেশ সিভিল সার্ভিসের অ্যাডমিন শাখায় যোগদান করেন।
চৌধুরী ২০০৬ সালে অর্থমন্ত্রী এম সাইফুর রহমানের অধীনে অর্থ মন্ত্রণালয়ের অর্থ বিভাগের সচিব ছিলেন। সে বছর তিনি অর্থ সচিব হন। ২০০৬ সালের জুলাইয়ে, তিনি মিডিয়াকে বলেছিলেন যে নির্বাচন কমিশন সচিবালয়ের অনুরোধকৃত তহবিল ছাড়ার আগে জিনিসগুলি যাচাই করতে কিছুটা সময় লাগবে।
২০০৭ সালে, অগ্রণী ব্যাংকের চেয়ারম্যান হিসাবে, চৌধুরী ব্যাংকটিকে একটি পাবলিক লিমিটেড কোম্পানিতে পরিণত করার পদক্ষেপ নেন।
১৯ মার্চ ২০১৪-এ, চৌধুরী MIDAS ফাইন্যান্সিং লিমিটেডের একজন স্বাধীন পরিচালক হন। তিনি ন্যাশনাল হাউজিং ফাইন্যান্স অ্যান্ড ইনভেস্টমেন্টস লিমিটেডের একজন স্বাধীন পরিচালক। তিনি ম্যাক্সওয়েল স্ট্যাম্পের SPFMSP প্রকল্পের দলনেতা হিসেবে দায়িত্ব পালন করেন। তিনি সেপ্টেম্বর ২০১৫ তারিখে সাবেক অর্থমন্ত্রী এম সাইফুর রহমানের সম্মানে আয়োজিত একটি স্মরণসভায় অংশগ্রহণ করেন।
চৌধুরী ২০১৭ সালের সেপ্টেম্বরে দুই বছরের মেয়াদে সোশ্যাল মার্কেটিং কোম্পানির চেয়ারম্যান হন। চৌধুরী ৭ সেপ্টেম্বর ২০১৯-এ সোশ্যাল মার্কেটিং কোম্পানির চেয়ারম্যান পুনর্নির্বাচিত হন। চৌধুরী প্রধানমন্ত্রীর পক্ষে ১৪ নভেম্বর ২০১৯ তারিখে প্রধানমন্ত্রী শেখ হাসিনার ট্যাক্স রিটার্ন জমা দেন।
আশীষ নেহরা
আশীষ দেওয়ানসিং নেহরা (आशीष नेहरा; জন্ম: ২৯ এপ্রিল, ১৯৭৯) দিল্লিতে জন্মগ্রহণকারী বিশিষ্ট ও সাবেক ভারতীয় আন্তর্জাতিক ক্রিকেটার। ১৯৯৯ সাল থেকে আন্তর্জাতিক ক্রিকেট অঙ্গনে ভারত ক্রিকেট দলে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করছেন।
দলে তিনি মূলতঃ বামহাতি ফাস্ট বোলারের ভূমিকায় অবতীর্ণ হয়ে থাকেন ‘নেহরাজি’ ডাকনামে পরিচিত আশীষ নেহরা।
খেলোয়াড়ী জীবন
১৯৯৯ সালে কলম্বোয় অনুষ্ঠিত টেস্টের মাধ্যমে শ্রীলঙ্কার বিপক্ষে তার টেস্ট অভিষেক ঘটে। খেলার শুরুতে মারভান আতাপাত্তুকে আউট করলেও পরবর্তীকালে তিনি কোন উইকেট লাভে সক্ষমতা প্রদর্শন করতে পারেননি।
২০০১ সালে হারারেতে জিম্বাবুয়ে ক্রিকেট দলের বিপক্ষে একদিনের আন্তর্জাতিকে অভিষেক ঘটে নেহরার। অ্যালিস্টেয়ার ক্যাম্পবেলকে নিজস্ব ২য় বলে আউট করেন। দক্ষিণ আফ্রিকায় অনুষ্ঠিত ২০০৩ সালের বিশ্বকাপ ক্রিকেটে ভারতীয় দলের অন্যতম সদস্য ছিলেন তিনি। গ্রুপ-পর্বে ডারবানে অনুষ্ঠিত ইংল্যান্ড ক্রিকেট দলের বিপক্ষে ২৩ রানের বিনিময়ে ৬ উইকেট লাভ করেন, যা তার ব্যক্তিগত ও বিশ্বকাপে সেরা ভারতীয় বোলিং পরিসংখ্যান। এছাড়াও বিশ্বকাপের অন্যান্য খেলাগুলোতেও তিনি ক্রীড়াশৈলীর স্বাক্ষর রেখেছেন। কিন্তু ধারাবাহিকভাবে ক্রীড়াশৈলীর অবস্থান বজায় না রাখা ও পুণঃপুণঃ পিঠ এবং গোড়ালির আঘাতের ফলে তিনি ভারতীয় দলে নিজস্থান পাকাপোক্ত করতে পারেননি। খেলোয়াড়ী জীবনে টেস্টের চেয়ে ওডিআইয়েই অধিক সফল তিনি। কিন্তু উইকেট প্রতি গড় রান প্রদানে ইরফান পাঠান, জহির খান ও অজিত আগরকরের চেয়ে বেশি দিয়েছেন। জহির খানের আঘাতপ্রাপ্তিতে চার বছর পর জুন, ২০০৯ সালে ওয়েস্ট ইন্ডিজ সফরে ভারতের একদিনের দলে জায়গা পান।
ঘরোয়া ক্রিকেট
১৯৯৭-৯৮ মৌসুমে নিজ শহর দিল্লির হয়ে প্রথম-শ্রেণীর ক্রিকেটে অংশগ্রহণ করেন। গোঁড়ালির আঘাত থেকে মুক্ত হয়ে ২০০৭-০৮ মৌসুমে দিল্লি রঞ্জি ট্রফি দলে খেলেন। এরপর মুম্বাই ইন্ডিয়ান্স দলের হয়ে ইন্ডিয়ান প্রিমিয়ার লীগে অংশ নেন। ইন্ডিয়ান প্রিমিয়ার লীগের দ্বিতীয় মৌসুমে অসম্ভব ক্রীড়নৈপুণ্য প্রদর্শন করে সকলের মনোযোগ আকর্ষণ করেন ও সংবাদের কেন্দ্রবিন্দুতে পরিণত হন। ৭ মে, ২০০৮ তারিখে রাজস্থান রয়্যালসের বিপক্ষে ৩ উইকেট নিয়ে ম্যান অব দ্য ম্যাচ নির্বাচিত হন। ২০০৯ সালে দিল্লি ডেয়ারডেভিলস দলের পক্ষাবলম্বন করেন। ২০১১ সালে পুনে ওয়ারিয়র্স দলে ৩.৯১ কোটি রূপির বিনিময়ে সদস্য হন। কিন্তু ৪র্থ আইপিএলে কয়েকটি খেলায় অংশগ্রহণের পর ডানহাতের আঙ্গুলে ফাটল ধরায় তিনি মাঠের বাইরে অবস্থান করেন। ৫ম আইপিএলে তিনি পুনরায় ফিরে আসেন। ৬ষ্ঠ আইপিএলে রস টেলরের সাথে তিনিও দিল্লি ডেয়ারডেভিলসের সাথে চুক্তিবদ্ধ হন। ২০১৪ সালের আইপিএলের নিলামে ২ কোটি রূপির বিনিময়ে চেন্নাই সুপার কিংস তাকে কিনে নেয়। ২০১৩-১৪ মৌসুমের রঞ্জি ট্রফিতে বিদর্ভের বিপক্ষে ১৬ রানের বিনিময়ে ৬ উইকেট লাভ করেন। এরফলে দিল্লির রোশনারা ক্লাব মাঠে অনুষ্ঠিত ঐ খেলায় বিদর্ভের ইনিংস মাত্র ৮৮ রানে গুড়িয়ে যায়।
সৈকত আলী (ক্রিকেটার)
মোহাম্মদ সৈকত আলী (জন্ম: ২৩ অক্টোবর ১৯৯১ মানিকগঞ্জে) যিনি সৈকত আলী নামে পরিচিত। ২০০৮-২০০৯ বাংলাদেশ ক্রিকেট মৌসুমের একজন বাংলাদেশী প্রথম শ্রেণির ও লিস্ট এ টোয়েন্টি ২০ ক্রিকেটার। সৈকত আলী ডানহাতি ব্যাটসম্যান এবং ডান হাতের মাঝারি পেস বোলার। ক্যারিয়ারের শুরুর দিকে তিনি বাংলাদেশ জাতীয় অনূর্ধ্ব-১৯ ক্রিকেট দলের হয়ে খেলছিলেন।
এ. এন. এম. নূরুজ্জামান
'''ব্রিগেডিয়ার জেনারেল এ. এন. এম নূরুজ্জামান''' (১৯৩৮-১৯৯৩) সামরিক কর্মকর্তা ও মুক্তিযুদ্ধের সেক্টর কমান্ডার ছিলেন। তিনি ১০ টি সাব-সেক্টর নিয়ে গঠিত ৩নং সেক্টরের 'সেক্টর কমান্ডার' হিসেবে দায়িত্ব পালন করেছেন। স্বাধীনতা যুদ্ধে তার অসম সাহসিকতার জন্য বাংলাদেশ সরকার তাকে 'বীর উত্তম' খেতাব প্রদান করে। ১৯৭৩ সালের গেজেট অনুযায়ী তার বীরত্বভূষণ নম্বর ১০।
জন্ম ও শিক্ষাজীবন
এ.এন.এম. নূরুজ্জামান ১৯৩৮ সালের ডিসেম্বর মাসে নরসিংদী জেলার রায়পুরা থানাধীন সায়দাবাদ গ্রামে জন্মগ্রহণ করেন। বাবার নাম আবু আহাম্মদ এবং মায়ের নাম লুৎফুননেছা। বাবার চাকরি সূত্রে দেশের বিভিন্ন স্থানে তার শৈশব কেটেছে নূরুজ্জামানের। স্কুল জীবন কেটেছে মাদারীপুর ইসলামিয়া হাইস্কুল, কুমিল্লা ইউসুফ স্কুল, শেরপুর সরকারি ভিক্টোরিয়া একাডেমী ও সুনামগঞ্জ সরকারী উচ্চ বিদ্যালয়ে। সুনামগঞ্জ সরকারি উচ্চ বিদ্যালয় থেকে ম্যাট্রিকুলেশন এবং সিলেট এম.সি কলেজ থেকে উচ্চ মাধ্যমিক পরীক্ষায় উত্তীর্ণ হয়ে ১৯৫৬ সালে ঢাকা বিশ্ববিদ্যালয়ে ভর্তি হন। ছাত্র জীবনে তিনি ঢাকা বিশ্ববিদ্যালয়ের এস.এম এ্যাথলেটিক সেক্রেটারী হিসেবে নির্বাচিত হয়েছিলেন। তিনি ঢাকা বিশ্ববিদ্যালয় থেকে ১৯৫৯ সালে ইতিহাসে অনার্সসহ স্নাতক পাস করেন।
মুক্তিযুদ্ধে ভূমিকা
১৯৭১ সালের ২৫ মার্চের পর ঢাকা থেকে অসংখ্য বাঙালি ইপিআর-আনসার-পুলিশ নরসিংদী জেলায় যান। এ এন এম নূরুজ্জামান নরসিংদীতে তাদের একাংশকে সংগঠিত করে কয়েক স্থানে পাকিস্তানি সেনাবাহিনীর সঙ্গে সরাসরি যুদ্ধ করেন। এসব যুদ্ধে তিনি নেতৃত্ব দেন। ১৪-১৫ এপ্রিল নরসিংদীর পতন হয়। এরপর তিনি ভারতে যান। ১৭ এপ্রিল বাংলাদেশ সরকার গঠিত হয় এবং ক্রমে মুক্তিযুদ্ধের জন্য সাংগঠনিক কাঠামো গড়ে উঠতে থাকে। মুক্তিবাহিনীর সাংগঠনিক কাঠামো গড়ে ওঠার পর ৩ নম্বর সেক্টরের সহকারী সেক্টর কমান্ডার হিসেবে দায়িত্ব পান এ এন এম নূরুজ্জামান। সেক্টর কমান্ডার মেজর কে এম শফিউল্লাহ (বীর উত্তম, পরে সেনাপ্রধান ও মেজর জেনারেল) আগস্ট মাসে নিয়মিত মুক্তিবাহিনীর জন্য একটি ব্রিগেড গঠনের দায়িত্ব পান। তখন এ এন এম নূরুজ্জামান ৩ নম্বর সেক্টরের সেক্টর কমান্ডারের দায়িত্ব পান। তিনি অত্যন্ত দক্ষতা, বিচক্ষণতা ও সাহসিকতার সঙ্গে এ দায়িত্ব পালন করেন। তিন নম্বর সেক্টরের আওতাধীন এলাকা ছিল হবিগঞ্জ, কিশোরগঞ্জ, নরসিংদী, গাজীপুর জেলা এবং ব্রাহ্মণবাড়িয়া ও নারায়ণগঞ্জ জেলার অংশবিশেষ এলাকা। এ এন এম নূরুজ্জামানের প্রত্যক্ষ ও পরোক্ষ পরিচালনায় ৩ নম্বর সেক্টরের মুক্তিযোদ্ধারা পাকিস্তান সেনাবাহিনীর বিরুদ্ধে অসংখ্য অপারেশন করেন। তার সার্বিক নেতৃত্বে বিভিন্ন স্থানে বেশ কয়েকটি সরাসরি যুদ্ধ সংঘটিত হয়। এর মধ্যে আখাউড়ার যুদ্ধ অন্যতম। মুক্তিযুদ্ধকালে ঢাকা-চট্টগ্রাম-সিলেটের মধ্যে রেল যোগাযোগের জন্য আখাউড়া রেলজংশন ছিল খুবই গুরুত্বপূর্ণ। এর অবস্থান ভারত-বাংলাদেশ সীমান্ত থেকে তিন কিলোমিটার দূরে। ওপারে ভারতের ত্রিপুরা রাজ্যের রাজধানী আগরতলা। আখাউড়া থেকে আগরতলা সড়কপথে সংযুক্ত। আখাউড়ার বিভিন্ন স্থানে ছিল পাকিস্তান সেনাবাহিনীর প্রতিরক্ষা অবস্থান। মুক্তিযুদ্ধের চূড়ান্ত পর্যায়ে মুক্তি ও মিত্র বাহিনী যৌথভাবে সেখানে আক্রমণ করে। কয়েক দিন ধরে সেখানে যুদ্ধ হয়। এ যুদ্ধে এ এন এম নূরুজ্জামানের নেতৃত্বে তিন নম্বর সেক্টরের এক দল মুক্তিযোদ্ধা অংশ নেন। নিয়মিত মুক্তিবাহিনীর এস ফোর্সের একদল (১১ ইস্ট বেঙ্গল রেজিমেন্ট) মুক্তিযোদ্ধা আখাউড়ার উত্তর দিকে ব্লকিং পজিশন তৈরি করেন। এর ফলে সীমান্তসংলগ্ন সড়ক ও রেলপথ পাকিস্তানিদের জন্য রুদ্ধ হয়ে যায়। এস ফোর্সের আরেক দল (দ্বিতীয় ইস্ট বেঙ্গল রেজিমেন্ট) মুক্তিযোদ্ধা একই দিক থেকে আক্রমণ পরিচালনা করেন। এ এন এম নূরুজ্জামানের নেতৃত্বে ৩ নম্বর সেক্টরের এক দল মুক্তিযোদ্ধা আগরতলা এয়ারফিল্ডের উত্তর-পশ্চিমে অবস্থান নিয়ে পাকিস্তানিদের ওপর আক্রমণ চালান। ৩০ নভেম্বর থেকে ৫ ডিসেম্বর সকাল পর্যন্ত আখাউড়ায় ভয়াবহ যুদ্ধ চলে। দুপুরে আখাউড়া মুক্ত হয়। এ.এন.এম. নূরুজ্জামান বাংলাদেশের স্বাধীনতা যুদ্ধে তিনি সক্রিয়াভাবে অংশগ্রহণ করেন এবং ৩নং সেক্টরে সেক্টর কমান্ডার হিসেবে দায়িত্ব পালন করেন। মুক্তিযুদ্ধে কৃতিত্বপূর্ণ অবদানের জন্য তিনি বীর উত্তম খেতাবে ভূষিত হন।
মৃত্যু
সুইডেনে বাংলাদেশের রাষ্ট্রদূত হিসেবে কর্মরত অবস্থায় ১৯৯৩ সালের ১৬ মার্চ স্টকহোমে তিনি পরলোক গমন করেন। তাকে ঢাকার সামরিক কবরস্থানে সমাহিত করা হয়।
ঢাকা বিশ্ববিদ্যালয়ের ৮০ বছর
সারাংশ
এই গ্রন্থে ১৯২১ সালে প্রতিষ্ঠার পূর্ববর্তী ঘটনা থেকে শুরু করে ২০০১ সাল পর্যন্ত ঢাকা বিশ্ববিদ্যালয়ের বিভিন্ন ইতিহাস প্রকাশিত হয়েছে। যার মধ্যে ১৯৫২ সালের ভাষা আন্দোলন এবং ১৯৭১ সালের বাংলাদেশের স্বাধীনতা যুদ্ধ চলাকালে ঢাকা বিশ্ববিদ্যালয়ের পরিস্থিতির বিভিন্ন ঐতিহাসিক বর্ণনাও উঠে এসেছে। ১৯৭১ মালের ২৫শে মার্চ রাতে অপারেশন সার্চলাইট চলাকালে বিশ্ববিদ্যালয় শিক্ষাঙ্গনে ঘটে যাওয়া ঘটনাসমূহ এই গ্রন্থে বিস্তারিতভাবে বর্ণনা করা হয়েছে। এছাড়াও বিভিন্ন দূর্লভ চিত্র-রচনাদি সংযোজিত হয়েছে এই গ্রন্থে, যার মধ্যে রয়েছে রবীন্দ্রনাথ ঠাকুরের নিজ হাতে লেখা কবিতা।
সাফদারপুর রেলওয়ে স্টেশন
সাফদারপুর রেলওয়ে স্টেশন বাংলাদেশের খুলনা বিভাগের ঝিনাইদহ জেলার একটি রেলওয়ে স্টেশন। এটি দর্শনা জংশন-খুলনা লাইনের দর্শনা জংশন-যশোর জংশন অংশে অবস্থিত।
ইতিহাস
কলকাতা থেকে শিলিগুড়ি সরাসরি যাতায়াত ব্যবস্থা চালু করার জন্য বৃটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং কলকাতা থেকে খুলনার সাথে  যশোর হয়ে  রেলপথ নির্মাণ করে।  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। এসময় সাফদারপুর  রেলওয়ে স্টেশন তৈরি করা হয়।
পরিষেবা
সাফদারপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
সৈকত আলী (দ্ব্যর্থতা নিরসন)
সৈকত আলী বলতে যাদেরকে বোঝানো হতে পারে;
শর্মিষ্ঠা
হিন্দু পুরাণ অনুসারে, শর্মিষ্ঠা (সংস্কৃত: शर्मिष्ठा), ছিলেন দৈত্যদের রাজা বৃষপর্বার কন্যা। তিনি দেবযানীর সঙ্গী ছিলেন কিন্তু তার জন্যই তাকে পরবর্তীকালে ভৃত্যের মতো জীবনযাপন করতে হয়েছিল।
পৌরাণিক কাহিনী
শর্মিষ্ঠা ছিলেন দৈত্য রাজা বৃষপর্বার কন্যা, দৈত্যদের গুরু শুক্রাচার্য ছিলেন তার বৃষপর্বার রাজগুরু ও প্রধান উপদেষ্টা। দানবরাজ বৃষপর্বার কন্যা শর্মিষ্ঠা এবং দৈত্যগুরু শুক্রাচার্যের কন্যা দেবযানী দুজন সখী ছিলেন। একদিন দৈত্যের কন্যারা বনে বেড়াতে গেল। স্নানের পর মেয়েরা যে যার কাপড় সাজিয়ে রাখল। কিন্তু এর মধ্যে বাতাস এসে সমস্ত কাপড় ওলটপালট করে দিল,এবং এটি কেউ টের পেল না। তারপর যখন সবাই নিজনিজ কাপড় খুঁজতে লাগল,তখন বিরাট বিভ্রান্তি দেখা দিল। শর্মিষ্ঠা যে কাপড়খানি হাতে নিলেন,সেটি ছিল দেবযানীর। এতে দেবযানী অত্যন্ত ক্রুদ্ধ হয়ে শর্মিষ্ঠাকে ভর্ৎসনা করলেন। এরপর শর্মিষ্ঠাও দেবযানীকে নানান কুকথা বললে তাদের মধ্যে শারীরিক কলহের সৃষ্টি হল ও শর্মিষ্ঠা,দেবযানীকে একটি কুয়ার মধ্যে ফেলে দিল। তারপর শর্মিষ্ঠা সেখান থেকে প্রস্থান করলে নহুষের পুত্র মহারাজ যযাতি ঘোড়ায় চড়ে সেই পথে যাচ্ছিলেন। মৃগয়া করতে করতে ক্লান্ত ও পিপাসু যযাতি একটি কুয়ার সন্ধান করছিলেন। তিনি সেই কুয়ার নিকটে এসে দেখেন যে একটি পরমাসুন্দরী কন্যা সেখানে কাঁদছে। দেবযানীর সাথে আলাপ-আলোচনার পর তিনি জানতে পারলেন যে দেবযানী দৈত্যরাজ বৃষপর্বার কন্যা। যযাতি তাকে মিষ্ট কথায় শান্ত করলেন ও সেখান থেকে প্রস্থান করলেন।
যযাতি চলে যাওয়ার পর শর্মিষ্ঠার প্রতি ক্ষোভে দেবযানী, পিতা শুক্রাচার্য্যকে অভিযোগ জানালেন যে শর্মিষ্ঠা দেবযানীকে কুয়ায় ফেলে দিয়েছেন ও তার পিতার নামে কুকথা বলেছেন। দেবযানীর মুখে একথা শোনার পর শুক্রাচার্য্য অত্যন্ত দুঃখিত হলেন ও বৃষপর্বাকে গিয়ে বললেন যে শুক্র ও দেবযানী আর বৃষপর্বার দেশে থাকবেন না। কিন্তু দৈত্যদের গুরু হিসেবে বৃষপর্বা শুক্রকে অত্যন্ত শ্রদ্ধা করতেন। বৃষপর্বা শুক্রকে অনেক অনুনয়-বিনয় করলেন যেন তারা রাজ্য ছেড়ে না যান। তখন দেবযানী বললেন যে যদি শর্মিষ্ঠা সারাজীবন দেবযানীর দাসী হয়ে থাকেন,তবেই তারা এরাজ্যে থাকবেন। শর্মিষ্ঠা তখন অনুশোচনা করলেন যে তার জন্য শুক্রাচার্য্য ও দেবযানী দুজনেই রাজ্য ছেড়ে চলে যাবেন,এ হতে পারে না,তাই তিনি একহাজার সখী সমেত দেবযানীর দাসী হলেন।
শর্মিষ্ঠা ও যযাতি
একদিন দেবযানী শর্মিষ্ঠা ও অন্যান্য দাসীদের সঙ্গে নিয়ে অরণ্যে বনভোজনে গেলেন। সেখানে যযাতি মৃগয়া করতে এসেছিলেন ও আবার তাদের সাক্ষাৎ হল। দেবযানী যযাতিকে তার পিতার কাছে নিয়ে গেলেন ও বললেন যে তিনি যযাতিকে বিবাহ করতে চান। শুক্র নির্বিঘ্নে অনুমতি দেন ও যযাতিকে বলেন যে সে যেন শর্মিষ্ঠাকে সুযোগ্য সম্মান দেন ও যত্ন করেন কারণ শর্মিষ্ঠা একজন রাজকুমারী এবং বলেন যে তার সাথে তিনি বৈবাহিক সম্পর্ক করতে পারবেন না। যযাতি দেবযানীকে বিবাহ করেন ও তাকে যত্ন করতেন।
কিছুসময় পর যযাতির সাথে শর্মিষ্ঠার সাক্ষাৎ হয় ও তিনি শর্মিষ্ঠার সৌন্দর্য ও বুদ্ধিমত্তা দেখে অভিভূত হন। ভাগ্যের ফেরে, শর্মিষ্ঠাও যযাতির প্রেমে পড়ে যান। তিনি যযাতিকে একদিন তার প্রাসাদে নিয়ে যান ও তার ভালোবাসার কথা তাকে জানান। যযাতিও তার সৌন্দর্যে অভিভূত ছিলেন ও শর্মিষ্ঠার প্রতি তাঁর স্নেহ ও ভালোবাসার কথা তাকে জানানোর জন্য উদগ্রীব ছিলেন। যাইহোক, শুক্রকে দেওয়া প্রতিশ্রুতি ও এই ভালোবাসার মারাত্মক পরিণামের কথা ভেবে তিনি পিছু হটেন। কিন্তু শেষপর্যন্ত যযাতি তার ধর্মের চাইতে তার আবেগকে বেশি গুরুত্ব দেন এবং শর্মিষ্ঠাকে দ্বিতীয় স্ত্রী হিসেবে গ্রহণ করেন। ক্রমে শর্মিষ্ঠা যযাতির তিন পুত্রের জন্ম দেন,তারা হলেন দ্রুহ্যু,অনু ও পুরু।
অবশেষে দেবযানী শর্মিষ্ঠার সাথে তার স্বামীর সম্পর্কের কথা জানতে পারেন ও এই কথা তার পিতা শুক্রকে জানান। শুক্র তৎক্ষণাৎ যযাতিকে অভিশম্পাত করেন যে শীঘ্রই যযাতি তার যৌবন হারিয়ে বৃদ্ধ হয়ে পড়বেন। কিন্তু এর সাথে শুক্র বলেন যযাতির কোনো এক পুত্র যদি তার বার্ধক্য গ্রহণ করে,তবে তিনি কিছুসময়ের জন্য এই ধাপ থেকে মুক্তি পাবেন। যযাতি তার সকল পুত্রকে তার বার্ধক্য গ্রহণ করার অনুরোধ করেন কিন্তু কেউ রাজি হলেন না, শুধুমাত্র শর্মিষ্ঠার কনিষ্ঠ পুত্র পুরু পিতার বার্ধক্য গ্রহণ করতে রাজি হন। যযাতি পুরুকে আশীর্বাদ করেন যে পুরুই যযাতির একমাত্র উত্তরসূরী। এই পুরুই ছিলেন বিখ্যাত কুরু রাজবংশের প্রতিষ্ঠাতা। শর্মিষ্ঠা পরবর্তীকালে তার ত্যাগের জন্য আশীর্বাদধন্য হন ও মৃত্যুর পরে নক্ষত্রে পরিণত হন। এই শর্মিষ্ঠা নক্ষত্রটিকে পশ্চিমারা বলে থাকেন ক্যাসিওপিয়া
মিফস
মিফস বা Mifos গ্রামীণ ফাউণ্ডেশনের একটি উদ্যোগ এবং একটি আর্থিক সফটওয়্যার যা ক্ষুদ্রঋণ প্রদানকারী প্রতিষ্ঠানে ব্যবহারের জন্য তৈরি করা হয়েছে। এই সফটওয়্যারের মাধ্যমে একটি ক্ষুদ্রঋণ প্রদানকারী প্রতিষ্ঠানের মূল কর্মকাণ্ড ব্যবস্থাপনার সুবিধা রয়েছে । "Mifos" নামটি এসেছে মূলত একটি অ্যাক্রোনেম থেকে "'Micro Finance Open Source", কিন্তু এটি অ্যাক্রোনেম হলেও এখন সফটওয়্যারটির নাম হিসেবে ব্যবহৃত হচ্ছে।
বুর্কিনা ফাসোতে ইসলাম
বুরকিনা ফাসো একটি মুসলিম সংখ্যাগরিষ্ঠ দেশ এবং দেশটির ইসলামের সাথে একটি দীর্ঘ ও বৈচিত্র্যময় ইতিহাস রয়েছে। ২০১০ সালের আদমশুমারি অনুসারে দেশটির মোট জনসংখ্যার ৬৩.২% মুসলিম। মুসলমানদের বিশাল সংখ্যাগরিষ্ঠ সুন্নি মুসলিম, যারা মালিকি মাযহাবের অনুসারী এবং একটি ক্ষুদ্র অংশ শিয়া ইসলাম ও আহমদিয়া আন্দোলনের অনুসারী। ২০০৯ সালে পিউ ফোরাম রিপোর্ট করে যে, বুরকিনা ফাসোর ১% এরও কম মুসলিম শিয়া।
ইতিহাস
প্রাথমিক ইতিহাস
১৯ শতকের শেষ অবধি বুর্কিনা ফাসোয় মোসি রাজ্যের আধিপত্য ছিল। তারা ১১ শতকে মধ্য বা পূর্ব আফ্রিকা থেকে বুর্কিনা ফাসোয় এসেছে বলে মনে করা হয়। মোসিরা প্রথমদিকে ইসলামি প্রভাবের বিরুদ্ধে দাঁড়িয়ে নিজেদের ধর্মীয় বিশ্বাস এবং সামাজিক কাঠামোকে রক্ষা করে চলেছিল। এরপর ১৫ শতকে বুর্কিনা ফাসো অঞ্চলে আকান সোনার খনি খোলার মাধ্যমে এবং স্বর্ণ, বাদাম ও লবণের ব্যবসা করার সুযোগ সৃষ্টি হলে মুসলিম বণিকরা এদিকে ধাবিত হয় এবং বসতি স্থাপন করে। তারা বোবো-ডিউলাসো, কং, বুন্দুকু এবং স্বর্ণখনির আশেপাশে অন্যান্য স্থানে বসতি স্থাপন করেছিল। কিছু ব্যবসায়ী কানেম, বোর্নু এবং হাউসা শহর-রাজ্য থেকে এসে গোঞ্জা, দাগোম্বা এবং বুর্কিনা ফাসোর অন্যান্য অংশে চলে আসেন। মুসলমানরা স্থানীয় নারীদের বিয়ে করে এবং পরিবার গড়ে তোলে। যেগুলো পিতার মাধ্যমে মুসলিম সম্প্রদায়ের সাথে এবং মায়ের মাধ্যমে স্থানীয় পৌত্তলিক সম্প্রদায়ের সাথে আবদ্ধ ছিল। তারা বিভিন্ন উৎসবের আয়োজন করত; তাবিজ বিতরণ করত এবং জাদুবিদ্যা বিরোধী আচার-অনুষ্ঠানে অংশগ্রহণ করত। ফলে তখন এই অঞ্চলের মুসলমানরা একটি স্বতন্ত্র ভাষা গোষ্ঠী ছিল না। কিন্তু নিজেদেরকে মসি রাজ্যের অংশ হিসাবে গণ্য করত।
১৪৮৩ সালে কোবির যুদ্ধে সোনহাই সুলতান সোনি আলির কাছে মোসিরা পরাজিত হয়। তখম সমগ্র অঞ্চল জুড়ে ডিউলা সম্প্রদায়গুলি মুসলিম শিক্ষার উচ্চ মান বজায় রেখেছিল। সেসময় কারামোকো নামে পরিচিত একদল উলামা শ্রেণী আবির্ভূত হয়। তারা কোরআন, তাফসির, হাদিস ও নবি মুহাম্মদ সা.- এর জীবন সম্পর্কে শিক্ষিত ছিল। একজন ছাত্র পাঁচ থেকে ত্রিশ বছরের মধ্যে কেবল একজন শিক্ষকের কাছে এই বিষয়গুলি পড়ে এবং তার শিক্ষকের জমিতে কাজ করে একজন খণ্ডকালীন কৃষক হিসাবে তার জীবিকা অর্জন করত। পড়াশুনা শেষ করার পর একজন কারামোকো একটি পাগড়ি ও একটি ইজাজাহ পেত। তারপর সে প্রত্যন্ত গ্রামে তার নিজের স্কুল শুরু করার উদ্দেশ্য চলে রওনা দিতো। এভাবে বুর্কিনা ফাসোর প্রায় প্রতিটি অঞ্চলে ইসলাম ছড়িয়ে পড়ে এবং মানুষ ইসলাম গ্রহণ করতে থাকে।
ফরাসি ঔপনিবেশিক
১৯১৯ সালে ফ্রান্স বুর্কিনা ফাসোতে ঔপনিবেশিক স্থাপন করে জনগণের ওপর নিজেদের শাসন চাপিয়ে দেয়। তখন এটি আইভরি কোস্ট, নাইজার ও ফরাসি সুদানের মধ্যে বিভক্ত হয়ে যায় এবং ১৯৪৭ সালে পুনর্গঠিত হয়। ফরাসি আমলে এই অঞ্চলে অনেক খ্রিস্টান মিশনারি আগনন করলেও ফরাসি শাসন ইসলামের শান্তিপূর্ণ ( যা ফরাসিদের বিরুদ্ধে লড়াইয়ে উৎসাহী করে না) প্রসারে সহায়তা করেছিল। কারণ, তারা মুসলমানদেরকে অমুসলিম আফ্রিকীয়দের তুলনায় সাংস্কৃতিক ও শিক্ষাগত দিক থেকে অনেক বেশি অগ্রসর বলে মনে করত এবং অমুসলিম অঞ্চলে প্রশাসক হিসেবে মুসলিম প্রধান ও কেরানিদের নিয়োগ করত। ঊনবিংশ শতাব্দীর শেষের দিকে বুর্কিনা ফাসোতে প্রায় ৩০,০০০ মুসলমান ছিল। কিন্তু ১৯৫৯ সাল নাগাদ সেই সংখ্যা হয় ৮০০,০০০, যা মোট জনসংখ্যার প্রায় ২০%। এভাবে মুসলিমদের সংখ্যা বাড়তে থাকে এবং স্থানীয় পৌত্তলিক ধর্মের অনুসারীরা ব্যাপকহারে ইসলাম গ্রহণ করে।
স্বাধীন বুর্কিনা ফাসো
১৯৬০ সালে বুর্কিনা ফাসো স্বাধীনতা অর্জন করে। তখন এর নাম আপার ভোল্টা রাখা হয়। ১৯৮৪ সালে বর্তমান নাম বুর্কিনা ফাসো রাখা হয়। দেশটি ফ্রান্সের উপনিবেশ হওয়ার কারণে স্বাধীনতার পরও সেখানে ফরাসি ভাষা ও সংস্কৃতি চলমান থাকে। এর ফলে বুর্কিনা ফাসোতে আরবি ভাষা ও ইসলামি সংস্কৃতি প্রচারের জন্য আন্দোলন শুরু হয়। আরবি ভাষাবাদী ও ইসলামবাদী আন্দোলনকে সেখানে ইউরোপীয় আধুনিক ধারার প্রতি-সংস্কৃতি হিসেবে দেখা হয় এবং সেই সাথে দেশের মুসলিম জনসংখ্যা বৃদ্ধি করে এমন একটি উপায় হিসেবে দেখা হয়।
দেশটিতে দ্বিতীয় বিশ্বযুদ্ধের পর থেকে চালু হওয়া মাদ্রাসা শিক্ষাব্যবস্থা এখন মুসলিম জনসংখ্যার অর্ধেককে সেবা দেয়। তবে শুধুমাত্র একটি ক্ষুদ্র সংখ্যা মাধ্যমিক স্তর পর্যন্ত পৌঁছায়। মসজিদ নির্মাণ, জাতীয় টেলিভিশনে ইসলামি অনুষ্ঠান প্রচার, মুসলিম উৎসবের সরকারী স্বীকৃতি এবং আরব বিশ্বের সমর্থন দ্বারাও সেখানে ইসলাম শক্তিশালী হয়। মাদ্রাসা শিক্ষা সাধারণত রাজনৈতিক ক্ষমতা থেকে দূরে থাকা নিম্ন মধ্যবিত্তদের কাছে ব্যাপক গ্রহণযোগ্য, যারা শরিয়া ভিত্তিক রাষ্ট্রের পক্ষে। তবে বুর্কিনা ফাসোর ইসলামী আন্দোলনগুলোও অসংখ্য উপদলে বিভক্ত।
দারিয়াপুর বানোসা
দারিয়াপুর বানোসা (Daryapur Banosa) ভারতের মহারাষ্ট্র রাজ্যের অমরাবতি জেলার একটি শহর।